Πρόταση οδηγίας του Συμβουλίου για υγειονομική ταφή των αποβλήτων (97/C 156/08) (Κείμενο που παρουσιάζει ενδιαφέρον για τον ΕΟΧ) COM(97) 105 τελικό - 97/0085(SYN)

(Υποβλήθηκε από την Επιτροπή στις 10 Μαρτίου 1997)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130 Σ παράγραφος 1,

την πρόταση της Επιτροπής,

τη γνώμη της Οικονομικής και Κοινωνικής Επιτροπής,

Αποφασίζοντας σύμφωνα με τη διαδικασία του άρθρου 189 Γ της Συνθήκης,

Εκτιμώντας:

ότι το ψήφισμα του Συμβουλίου, της 7ης Μαΐου 1990, σχετικά με την πολιτική σε θέματα αποβλήτων αποδέχεται και υποστηρίζει τη σχετική κοινοτική στρατηγική και καλεί την Επιτροπή να προτείνει κριτήρια και πρότυπα όσον αφορά τη διάθεση των αποβλήτων μέσω υγειονομικής ταφής 7

ότι στο ψήφισμα του Συμβουλίου, της 9ης Δεκεμβρίου 1996, σχετικά με την πολιτική σε θέματα αποβλήτων εκτιμάται ότι στο μέλλον θα πρέπει να αναλαμβάνονται μόνον ασφαλείς και ελεγχόμενες δραστηριότητες υγειονομικής ταφής σε όλη την έκταση της Κοινότητας 7

ότι πρέπει να ενθαρρύνεται η πρόληψη, η ανακύκλωση και η αξιοποίηση των αποβλήτων, καθώς και η χρήση υλικών και ενέργειας εξ ανακτήσεως, προκειμένου να μην γίνονται σπατάλες στη χρήση των φυσικών πόρων και του εδάφους 7

ότι χρειάζεται επαρκής παρακολούθηση και διαχείριση της υγειονομικής ταφής, όπως και κάθε άλλης επεξεργασίας αποβλήτων, προκειμένου να προλαμβάνονται ή να μειώνονται οι ενδεχόμενες αρνητικής επιπτώσεις στο περιβάλλον και οι κίνδυνοι για την υγεία του ανθρώπου 7

ότι χρειάζονται κατάλληλα μέτρα για να αποτρέπεται η εγκατάλειψη, η απόρριψη και η ανεξέλεγκτη διάθεση των αποβλήτων 7 ότι, για το σκοπό αυτό, πρέπει να είναι δυνατό να ελέγχονται οι χώροι υγειονομικής ταφής, όσον αφορά τις ουσίες τις οποίες περιέχουν τα απόβλητα και ότι οι ουσίες αυτές θα πρέπει, στο μέτρο του δυνατού, να συμμετέχουν μόνο σε προβλέψιμες χημικές αντιδράσεις 7

ότι θα πρέπει να περιορισθούν τόσο η ποσότητα, όσο και η τοξικότητα των αποβλήτων προς ταφή και ότι για το σκοπό αυτό πρέπει να ενθαρρύνονται διαδικασίες προεπεξεργασίας, που εξασφαλίζουν υγειονομική ταφή ανταποκρινόμενη στους στόχους της παρούσας οδηγίας 7

ότι τα κράτη μέλη θα πρέπει να είναι σε θέση να εφαρμόζουν τις αρχές της γειτνίασης και της αυτάρκειας κατά τη διάθεση των αποβλήτων τους σε κοινοτικό και εθνικό επίπεδο, σύμφωνα με την οδηγία 75/442/ΕΟΚ του Συμβουλίου, της 15ης Ιουλίου 1975, περί των στερεών αποβλήτων (1), και ότι πρέπει να συνεχισθεί η επιδίωξη και η διασαφήνιση των στόχων της οδηγίας αυτής μέσω ενός ολοκληρωμένου και κατάλληλου δικτύου εγκαταστάσεων τελικής διάθεσης με υψηλές περιβαλλοντικές προδιαγραφές 7

ότι, οι διαφορές μεταξύ των τεχνικών προδιαγραφών για τη διάθεση αποβλήτων μέσω υγειονομικής ταφής, σε συνδυασμό με το χαμηλότερο κόστος αυτής της μεθόδου, είναι δυνατόν να οδηγήσουν σε όλο και πιο εκτεταμένη διάθεση αποβλήτων σε εγκαταστάσεις όπου το επίπεδο προστασίας του περιβάλλοντος είναι χαμηλό, δημιουργώντας έτσι σοβαρή απειλή για το περιβάλλον, λόγω μεταφοράς των αποβλήτων σε άσκοπα μακρινές αποστάσεις καθώς και ακατάλληλου τρόπου διάθεσής τους 7

ότι χρειάζεται, κατά συνέπεια, να θεσπιστούν τεχνικά πρότυπα υγειονομικής ταφής αποβλήτων σε κοινοτικό επίπεδο προκειμένου να προστατευθεί, να διατηρηθεί και να βελτιωθεί η ποιότητα του περιβάλλοντος στην Κοινότητα 7

ότι είναι ανάγκη να καθοριστούν σαφώς οι απαιτήσεις τις οποίες πρέπει να πληρούν οι χώροι υγειονομικής ταφής όσον αφορά τη θέση τους, την οργάνωσή τους, τη διαχείρισή τους, τον έλεγχό τους, την παύση λειτουργίας τους και τα μέτρα πρόληψης και προστασίας που θα πρέπει να λαμβάνονται για να μην απειλείται το περιβάλλον βραχυπρόθεσμα και μακροπρόθεσμα και, ειδικότερα, για να μην ρυπαίνονται τα υπόγεια ύδατα από τη διήθηση των στραγγισμάτων στο έδαφος 7

ότι είναι, συνεπώς, ανάγκη να καθοριστούν σαφώς συγκεκριμένες κατηγορίες χώρων υγειονομικής ταφής καθώς και οι τύποι αποβλήτων οι οποίοι είναι αποδεκτοί σε κάθε κατηγορία χώρων 7

ότι πρέπει να ληφθούν μέτρα για τον περιορισμό της παραγωγής μεθανίου από χώρους υγειονομικής ταφής ώστε να περιοριστεί το φαινόμενο της πλανητικής αύξησης της θερμοκρασίας, μέσω του περιορισμού της υγειονομικής ταφής οργανικών αποβλήτων και των απαιτήσεων για την καθιέρωση ελέγχου των εκλυομένων από τους χώρους αυτούς αερίων 7

ότι τα μέτρα που λαμβάνονται προκειμένου να αποφευχθεί η υγειονομική ταφή οργανικών αποβλήτων αποβλέπουν επίσης στην ενθάρρυνση της χωριστής συλλογής των οργανικών αποβλήτων, της διαλογής γενικά, της ανάκτησης και της ανακύκλωσης 7

ότι τα απόβλητα πρέπει να υφίστανται επεξεργασία πριν από την υγειονομική ταφή για τον περιορισμό του όγκου, της επικινδυνότητάς τους και για τη διευκόλυνση της διακίνησής τους ή τη βελτίωση της ανάκτησης. Η διαλογή συμπεριλαμβάνεται στον ορισμό της επεξεργασίας 7

ότι, λόγω των ιδιαιτεροτήτων της τελικής διάθεσης αποβλήτων με τη μέθοδο της υγειονομικής ταφής, απαιτείται μια διαδικασία ειδικής άδειας για όλες τις κατηγορίες χώρων υγειονομικής ταφής, σύμφωνα με τις γενικές απαιτήσεις για τη χορήγηση άδειας που έχουν καθοριστεί στην οδηγία 75/442/ΕΟΚ, καθώς και με τις γενικές απαιτήσεις της οδηγίας 96/61/ΕΚ του Συμβουλίου, της 24ης Σεπτεμβρίου 1996, για την ολοκληρωμένη πρόληψη και καταπολέμηση της ρύπανσης (2) 7 ότι το κατά πόσον ο χώρος υγειονομικής ταφής πληροί τις προϋποθέσεις χορήγησης της άδειας πρέπει να εξακριβώνεται με επιθεώρηση αρμόδιας αρχής πριν από την έναρξη διάθεσης των αποβλήτων 7

ότι πρέπει να ελέγχεται πάντοτε εάν η απόθεση των αποβλήτων μπορεί να γίνεται στο χώρο υγειονομικής ταφής για τον οποίο προορίζονται 7

ότι, για να μην απειλείται το περιβάλλον, απαιτείται ενιαία διαδικασία αποδοχής των αποβλήτων με βάση διαδικασία κατάταξης των αποβλήτων που είναι αποδεκτά στις διάφορες κατηγορίες χώρων υγειονομικής ταφής, η οποία θα πρέπει να περιλαμβάνει κυρίως τυποποιημένες οριακές τιμές 7 ότι, για το σκοπό αυτό, θα πρέπει να καταρτιστεί εγκαίρως ένα συνεπές και τυποποιημένο σύστημα χαρακτηρισμού, δειγματοληψίας και ανάλυσης των αποβλήτων, ώστε να διευκολυνθεί η εφαρμογή της παρούσας οδηγίας 7 ότι τα κριτήρια αποδοχής πρέπει να είναι ιδιαιτέρως εξειδικευμένα όσον αφορά τα αδρανή απόβλητα 7

ότι, μέχρι την εκπόνηση αυτών των μεθόδων ανάλυσης ή των οριακών τιμών που είναι απαραίτητες για το χαρακτηρισμό, τα κράτη μέλη δύναται, για τους σκοπούς της εφαρμογής της παρούσας οδηγίας, να διατηρούν ή να συντάσσουν εθνικούς καταλόγους των αποβλήτων που γίνονται δεκτά στους χώρους υγειονομικής ταφής ή να καθορίζουν κριτήρια, στα οποία περιλαμβάνονται και οριακές τιμές, ανάλογα με εκείνα που προβλέπονται στην παρούσα οδηγία για την ενιαία διαδικασία αποδοχής 7

ότι απαιτούνται κοινές διαδικασίες ελέγχου της εκμετάλλευσης και της μετέπειτα διαχείρισης χώρου υγειονομικής ταφής, έτσι ώστε να εντοπίζεται οποιαδήποτε αρνητική επίπτωση στο περιβάλλον και να λαμβάνονται τα κατάλληλα διορθωτικά μέτρα 7

ότι είναι ανάγκη να ορίζονται η χρονική στιγμή και ο τρόπος παύσης της λειτουργίας ενός χώρου υγειονομικής ταφής, καθώς και οι υποχρεώσεις και η ευθύνη που υπέχει ο φορέας εκμετάλλευσής του για το χώρο κατά την περίοδο μέριμνας έπειτα από την παύση λειτουργίας του 7

ότι πρέπει να ρυθμιστούν οι όροι μελλοντικής λειτουργίας των υφιστάμενων χώρων υγειονομικής ταφής προκειμένου να ληφθούν, εντός καθορισμένης προθεσμίας, τα μέτρα για την προσαρμογή τους στην παρούσα οδηγία με βάση ένα σχέδιο προετοιμασίας του χώρου 7

ότι ο φορέας εκμετάλλευσης πρέπει να λαμβάνει τα απαραίτητα μέτρα υπό μορφή χρηματοοικονομικής ή άλλης ισοδύναμης εγγύησης, για να εξασφαλίζεται ότι εκπληρούνται όλες οι υποχρεώσεις που απορρέουν από την άδεια, συμπεριλαμβανομένων των υποχρεώσεων οι οποίες αφορούν τη διαδικασία παύσης λειτουργίας και τη μετέπειτα μέριμνα του χώρου 7

ότι, βάσει της αρχής «ο ρυπαίνων πληρώνει», πρέπει, μεταξύ άλλων, να λαμβάνονται υπόψη οι ενδεχόμενες ζημίες στο περιβάλλον από τους χώρους υγειονομικής ταφής 7 ότι, κατά συνέπεια, θα πρέπει να εξασφαλίζεται ότι η τιμή που χρεώνεται για τη διάθεση των αποβλήτων με τη μέθοδο της υγειονομικής ταφής καθορίζεται κατά τρόπον ώστε να καλύπτεται το σύνολο των δαπανών οργάνωσης και λειτουργίας του χώρου, συμπεριλαμβανομένων, κατά το δυνατόν, της χρηματοοικονομικής ή άλλης ισοδύναμης εγγύησης την οποία πρέπει να παρέχει ο φορέας εκμετάλλευσης καθώς και του κόστους παύσης της λειτουργίας και των ενδεχομένων μέτρων μετέπειτα μέριμνας, ώστε οι τιμές αυτές να αντιστοιχούν στο πραγματικό κόστος για ολόκληρη τη διάρκεια ζωής του χώρου και οι σχετικές δαπάνες να μη βαρύνουν το κοινωνικό σύνολο 7

ότι είναι απαραίτητο να εξασφαλιστεί ότι οι εκτελεστικές διατάξεις της παρούσας οδηγίας εφαρμόζονται κατά τρόπο ορθό στο σύνολο της Κοινότητας και ότι η κατάρτιση και οι γνώσεις των φορέων λειτουργίας των χώρων υγειονομικής ταφής και του προσωπικού τους, τους εφοδιάζουν με τις απαιτούμενες ικανότητες 7

ότι η τυποποιημένη διαδικασία αποδοχής των αποβλήτων, καθώς και η τυποποιημένη κατάταξη των αποβλήτων που είναι αποδεκτά για υγειονομική ταφή, πρέπει να θεσπιστούν από την Επιτροπή με τη διαδικασία της επιτροπής που προβλέπεται στο άρθρο 18 της οδηγίας 75/442/ΕΟΚ 7

ότι η προσαρμογή των παραρτημάτων της παρούσας οδηγίας στην επιστημονική και τεχνική πρόοδο και η τυποποίηση των μεθόδων ελέγχου, δειγματοληψίας και αναλύσεων πρέπει να εγκρίνονται με την ίδια διαδικασία επιτροπής 7

ότι τα κράτη μέλη πρέπει να υποβάλλουν, σε τακτά διαστήματα, εκθέσεις στην Επιτροπή σχετικά με την εφαρμογή της παρούσας οδηγίας,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Γενικός στόχος της οδηγίας

Προκειμένου να ικανοποιηθούν οι απαιτήσεις της οδηγίας 75/442/ΕΟΚ, και ιδίως των άρθρων 3 και 4 της εν λόγω οδηγίας, στόχος της παρούσας οδηγίας είναι ο καθορισμός μέτρων, διαδικασιών και κατευθύνσεων για την κατά το δυνατόν πρόληψη ή μείωση των αρνητικών περιβαλλοντικών επιπτώσεων, ειδικότερα δε της ρύπανσης των επιφανειακών και των υπογείων υδάτων, του εδάφους και της ατμόσφαιρας, καθώς και των συνακόλουθων κινδύνων για την υγεία του ανθρώπου, από την υγειονομική ταφή των αποβλήτων.

Άρθρο 2

Ορισμοί

Για τους σκοπούς της παρούσας οδηγίας, νοούνται ως:

α) «απόβλητα», κάθε ουσία ή αντικείμενο καλυπτόμενο από την οδηγία 75/442/ΕΟΚ, όπως τροποποιήθηκε από την οδηγία 91/156/ΕΟΚ 7

β) «αστικά απόβλητα», τα οικιακά απόβλητα, καθώς και απόβλητα εμπορικών επιχειρήσεων, βιομηχανιών και οργανισμών και άλλα απόβλητα, τα οποία, λόγω φύσης ή σύνθεσης, είναι παρόμοια με τα οικιακά 7

γ) «επικίνδυνα απόβλητα», τα απόβλητα που καλύπτονται από την απόφαση 94/904/ΕΚ του Συμβουλίου (3) για τον καθορισμό καταλόγου επικίνδυνων αποβλήτων κατ' εφαρμογή του άρθρου 1 παράγραφος 4 της οδηγίας 91/689/ΕΟΚ του Συμβουλίου (4) για τα επικίνδυνα απόβλητα 7

δ) «μη επικίνδυνα απόβλητα», τα απόβλητα που δεν καλύπτονται από το στοιχείο γ) 7

ε) «αδρανή απόβλητα», τα απόβλητα που δεν υφίστανται καμία σημαντική φυσική, χημική ή βιολογική μετατροπή. Τα αδρανή απόβλητα δεν διαλύονται, δεν καίγονται ούτε συμμετέχουν σε άλλες φυσικές ή χημικές αντιδράσεις, δεν βιοδιασπώνται ούτε επιδρούν δυσμενώς σε άλλα υλικά με τα οποία έρχονται σε επαφή κατά τρόπο ικανό να προκαλέσει ρύπανση του περιβάλλοντος ή να βλάψει την υγεία του ανθρώπου. Η συνολική στραγγισιμότητα και περιεκτικότητα σε ρύπους των αποβλήτων και η οικοτοξικότητα των στραγγισμάτων πρέπει να είναι αμελητέες 7

στ) «χώρος ταφής», κάθε χώρος τελικής διάθεσης αποβλήτων για την απόθεση των αποβλήτων επί ή εντός του εδάφους, συμπεριλαμβανομένων των εσωτερικών χώρων διάθεσης των αποβλήτων (δηλαδή των χώρων ταφής στους οποίους ένας παραγωγός αποβλήτων διαθέτει τα απόβλητά του στον τόπο παραγωγής), αλλά εξαιρουμένων των εγκαταστάσεων στις οποίες εκφορτώνονται τα απόβλητα με σκοπό την προετοιμασία τους για περαιτέρω μεταφορά τους προς ανάκτηση χρήσιμων υλών, επεξεργασία ή διάθεση αλλού και την προσωρινή (δηλαδή για διάστημα μικρότερο του έτους) απόθεση των αποβλήτων πριν από την ανάκτηση χρήσιμων υλών, επεξεργασία ή διάθεση 7

ζ) «επεξεργασία», οι φυσικές, χημικές ή βιολογικές διεργασίες, συμπεριλαμβανομένης της διαλογής, που μεταβάλλουν τα χαρακτηριστικά των αποβλήτων προκειμένου να περιοριστούν ο όγκος ή οι επικίνδυνες ιδιότητές τους, να διευκολυνθεί η διακίνησή τους ή να βελτιωθεί η ανάκτηση χρήσιμων υλών 7

η) «στραγγίσματα», οποιοδήποτε υγρό ρέει διά μέσου των αποτεθέντων αποβλήτων και εκρέει από το χώρο ταφής ή περιέχεται μέσα του 7

θ) «αέρια χώρου ταφής», όλα τα αέρια που παράγονται από τα απόβλητα που αποτίθενται στο χώρο ταφής 7

ι) «έκλουσμα», το διάλυμα που λαμβάνεται κατά την εργαστηριακή δοκιμή προσομοίωσης της απόπλυσης 7

ια) «φορέας εκμετάλλευσης», το φυσικό ή νομικό πρόσωπο που φέρει την ευθύνη για το χώρο ταφής σύμφωνα με την εθνική νομοθεσία του κράτους μέλους στο οποίο βρίσκεται ο τελευταίος 7 το πρόσωπο αυτό μπορεί να είναι διαφορετικό μεταξύ των φάσεων προετοιμασίας του χώρου και μέριμνας έπειτα από την παύση λειτουργίας του 7

ιβ) «βιοαποδομήσιμα απόβλητα», κάθε απόβλητο που είναι σε θέση να υποστεί αναερόβια ή αερόβια αποσύνθεση 7

ιγ) «κάτοχος», ο παραγωγός των αποβλήτων ή το φυσικό ή νομικό πρόσωπο στην κατοχή του οποίου ευρίσκονται τα απόβλητα 7

ιδ) «αιτών», οποιοδήποτε πρόσωπο υποβάλλει αίτηση για να του χορηγηθεί άδεια χώρου ταφής, σύμφωνα με την παρούσα οδηγία 7

ιε) «αρμόδια αρχή», η αρχή την οποία ορίζουν τα κράτη μέλη ως αρμόδια για την εκτέλεση των καθηκόντων που προκύπτουν από την παρούσα οδηγία 7

ισ) «υγρά απόβλητα», οποιοδήποτε απόβλητο σε υγρή μορφή, συμπεριλαμβανομένων των λυμάτων, αλλά εξαιρουμένης της ιλύος καθαρισμού.

Άρθρο 3

Πεδίο εφαρμογής

1. Τα κράτη μέλη εφαρμόζουν την παρούσα οδηγία για κάθε χώρο ταφής, όπως αυτός ορίζεται στο άρθρο 2 στοιχείο στ). Οι διατάξεις της παρούσας οδηγίας ισχύουν με την επιφύλαξη των διατάξεων της οδηγίας 96/61/ΕΚ για την ολοκληρωμένη πρόληψη και καταπολέμηση της ρύπανσης.

2. Με την επιφύλαξη της ισχύουσας κοινοτικής νομοθεσίας, εξαιρούνται από το πεδίο εφαρμογής της παρούσας οδηγίας οι ακόλουθες δραστηριότητες:

- η διασπορά ιλύος καθαρισμού λυμάτων και ιλύος προερχόμενης από εργασίες βυθοκόρησης, καθώς και παρεμφερών υλών στο έδαφος για τη λίπανση ή τη βελτίωσή του,

- η χρήση κατάλληλων αδρανών αποβλήτων σε έργα ανάπλασης/αποκατάστασης και για επιχωματώσεις ή σε κατασκευαστικές εργασίες,

- η απόθεση ιλύων βυθοκόρησης κατά μήκος μικρών υδατορευμάτων, από τα οποία έχουν αφαιρεθεί,

- η απόθεση μη ρυπασμένου χώματος ή μη επικινδύνων αδρανών υλικών που προέρχονται από την εξόρυξη ορυκτών πόρων.

3. Υπό την επιφύλαξη της οδηγίας 75/442/ΕΟΚ, τα κράτη μέλη δύνανται να δηλώσουν, κατ' επιλογή τους, ότι δεν ισχύουν μέρη των άρθρων ή ολόκληρα, το άρθρο 6 παράγραφος 4, το άρθρο 7 παράγραφος 9, το άρθρο 8 παράγραφος 1 στοιχείο γ), το άρθρο 10, το άρθρο 11 παράγραφος 1 στοιχεία α), β) και γ), το άρθρο 12 παράγραφος 1, το άρθρο 12 παράγραφος 3, το παράρτημα Ι σημεία 3 και 4, το παράρτημα ΙΙ (πλην του σημείου 3, επίπεδο 3 και του σημείου 4) και το παράρτημα ΙΙΙ σημεία 3 έως 5 της παρούσας οδηγίας:

α) για χώρους υγειονομικής ταφής μη επικινδύνων ή αδρανών αποβλήτων, με συνολική χωρητικότητα 10 000 τόνων, οι οποίοι εξυπηρετούν νησιά, όπου αυτός είναι ο μόνος χώρος ταφής στο νησί και οι οποίοι προορίζονται αποκλειστικά και μόνον για τη διάθεση αποβλήτων που δημιουργούνται στο νησί αυτό 7

β) για χώρους υγειονομικής ταφής μη επικινδύνων ή αδρανών αποβλήτων σε απομονωμένους οικισμούς με δύσκολη πρόσβαση, εάν ο χώρος ταφής προορίζεται για τη διάθεση αποβλήτων που δημιουργούνται μόνον από αυτόν τον απομονωμένο οικισμό 7

ως «απομονωμένος οικισμός» νοείται ένας οικισμός:

- με 500 ή λιγότερους κατοίκους ανά κοινότητα και πέντε ή λιγότερους κατοίκους ανά τετραγωνικό χιλιόμετρο και,

- χωρίς οδό πρόσβασης η οποία να δύναται να χρησιμοποιηθεί από βαρέα φορτηγά οχήματα άνω των 3,5 τόνων και,

- όπου η απόσταση προς το πλησιέστερο αστικό οικοδομικό συγκρότημα με τουλάχιστον 250 κατοίκους ανά τετραγωνικό χιλιόμετρο δεν είναι μικρότερη από 50 χιλιόμετρα.

Εντός δύο ετών από την έναρξη ισχύος της παρούσας οδηγίας, τα κράτη μέλη κοινοποιούν στην Επιτροπή τον κατάλογο νησιών και απομονωμένων οικισμών που εξαιρούνται. Η Επιτροπή δημοσιεύει τον κατάλογο νησιών και απομονωμένων οικισμών.

Άρθρο 4

Κατηγορίες χώρων ταφής

Κάθε χώρος ταφής κατατάσσεται σε μία από τις ακόλουθες κατηγορίες:

- χώρος ταφής επικίνδυνων αποβλήτων,

- χώρος ταφής μη επικίνδυνων αποβλήτων,

- χώρος ταφής αδρανών αποβλήτων.

Άρθρο 5

Απόβλητα και επεξεργασίες τους μη αποδεκτά σε χώρους ταφής

1. Τα κράτη μέλη καθορίζουν εθνική στρατηγική για την εφαρμογή της μείωσης βιοαποδομήσιμων αστικών αποβλήτων που προορίζονται για χώρους ταφής, κατά την έναρξη ισχύος της παρούσας οδηγίας, και κοινοποιούν στην Επιτροπή την εν λόγω στρατηγική.

Οι συνολικές ποσότητες βιοαποδομήσιμων αστικών αποβλήτων που προορίζονται για χώρους ταφής δεν πρέπει να υπερβαίνουν τους ακόλουθους στόχους:

Έως το 2002, τα βιοαποδομήσιμα αστικά απόβλητα που προορίζονται για χώρους ταφής πρέπει - κατά το δυνατόν - να μειωθούν στο 75 % της συνολικής ποσότητας (κατά βάρος) των βιοαποδομήσιμων αστικών αποβλήτων που παρήχθησαν το 1993.

Έως το 2005, τα βιοαποδομήσιμα αστικά απόβλητα που προορίζονται για χώρους ταφής πρέπει να μειωθούν στο 50 % της συνολικής ποσότητας (κατά βάρος) των βιοαποδομήσιμων αστικών αποβλήτων που παρήχθησαν το 1993.

Έως το 2010, τα βιοαποδομήσιμα αστικά απόβλητα που προορίζονται για χώρους ταφής πρέπει να μειωθούν στο 25 % της συνολικής ποσότητας (κατά βάρος) των βιοαποδομήσιμων αστικών αποβλήτων που παρήχθησαν το 1993.

Το έτος αναφοράς για τη μείωση θα είναι το 1993, διότι αυτό είναι το τελευταίο έτος για το οποίο είναι διαθέσιμα τυποποιημένα δεδομένα της Eurostat. Τα κράτη μέλη θα καθιερώσουν συστήματα για την παρακολούθηση τόσο των συνολικών ποσοτήτων αστικών αποβλήτων που προορίζονται για χώρους ταφής, όσο και το μέρος των εν λόγω αποβλήτων που είναι βιοαποδομήσιμο, εντός δύο ετών από την έναρξη ισχύος της παρούσας οδηγίας. Οι πληροφορίες αυτές θα διατίθενται στις αρμόδιες εθνικές και κοινοτικές στατιστικές αρχές, όταν ζητούνται για σκοπούς στατιστικής.

2. Τα κράτη μέλη διασφαλίζουν ότι τα ακόλουθα απόβλητα δεν γίνονται δεκτά σε χώρο ταφής:

α) υγρά απόβλητα, εκτός αν αυτό επιτρέπεται δυνάμει του άρθρου 6 παράγραφος 4. Η Επιτροπή, με τη διαδικασία του άρθρου 16, καθορίζει, εντός διετίας από την έναρξη της ισχύος της παρούσας οδηγίας, μεθόδους δειγματοληψίας και αναλύσεων για υγρά απόβλητα 7

β) απόβλητα τα οποία, σε συνθήκες ταφής, είναι εκρηκτικά, διαβρωτικά, οξειδωτικά, πολύ εύφλεκτα ή εύφλεκτα, όπως ορίζονται στο παράρτημα ΙΙΙ της οδηγίας 91/689/ΕΟΚ 7

γ) απόβλητα νοσοκομείων και συναφή, προερχόμενα από ιατρικές ή κτηνιατρικές εγκαταστάσεις, τα οποία είναι μολυσματικά κατά την έννοια της οδηγίας 91/689/ΕΟΚ για τα επικίνδυνα απόβλητα (παράρτημα ΙΙΙ ιδιότητα Η 9), καθώς και απόβλητα της κατηγορίας 14 (παράρτημα Ι.Α) της ίδιας οδηγίας 7

δ) ακέραια μεταχειρισμένα ελαστικά αυτοκινήτων μετά πάροδο δύο ετών από την ημερομηνία έναρξης ισχύος της παρούσας οδηγίας και τεμαχισμένα μεταχειρισμένα ελαστικά αυτοκινήτων, μετά πάροδο πενταετίας από την ημερομηνία αυτή (εξαιρουμένων και στις δύο περιπτώσεις των ελαστικών ποδηλάτων και των ελαστικών με εξωτερική διάμετρο άνω των 1 400 mm) 7

ε) οποιοσδήποτε άλλος τύπος αποβλήτων που δεν πληροί τα κριτήρια αποδοχής που καθορίζονται σύμφωνα με το παράρτημα ΙΙ.

3. Τα κράτη μέλη διασφαλίζουν ότι απαγορεύεται η αραίωση ή η ανάμειξη των αποβλήτων απλώς και μόνο για να τηρηθούν τα κριτήρια αποδοχής αποβλήτων.

4. Τα κράτη μέλη διασφαλίζουν ότι με την άδεια της αρμόδιας αρχής και σύμφωνα με το άρθρο 2 παράγραφος 3 της οδηγίας 91/689/ΕΟΚ, τα επικίνδυνα απόβλητα μπορούν να υποβάλλονται σε επεξεργασία προκειμένου να στερεοποιηθούν ή να σταθεροποιηθούν.

Άρθρο 6

Αποδεκτά απόβλητα κατά κατηγορία χώρου ταφής

Τα κράτη μέλη εξασφαλίζουν ότι:

1. Σε χώρους υγειονομικής ταφής αποτίθενται μόνον απόβλητα που έχουν υποστεί επεξεργασία.

2. Σε χώρο ταφής επικίνδυνων αποβλήτων γίνονται δεκτά μόνον επικίνδυνα απόβλητα τα οποία πληρούν τα κριτήρια που καθορίζονται σύμφωνα με το παράρτημα ΙΙ.

3. Οι χώροι ταφής με επικίνδυνων αποβλήτων μπρούν να χρησιμοποιούνται:

α) για αστικά απόβλητα 7

β) για μη επικίνδυνα απόβλητα κάθε άλλης προέλευσης.

4. Οι χώροι ταφής αδρανών αποβλήτων χρησιμοποιούνται μόνον για αδρανή απόβλητα.

Άρθρο 7

Αίτηση χορήγησης άδειας

Τα κράτη μέλη μεριμνούν ώστε η αίτηση χορήγησης άδειας για χώρο ταφής να περιλαμβάνει τουλάχιστον:

1. τα στοιχεία ταυτότητας του αιτούντος και του φορέα εκμετάλλευσης, εφόσον δεν ταυτίζονται 7

2. περιγραφή των τύπων και της συνολικής ποσότητας των αποβλήτων που πρόκειται να αποτεθούν 7

3. την προτεινόμενη χωρητικότητα του χώρου ταφής 7

4. περιγραφή του χώρου, συμπεριλαμβανομένων των υδρολογικών και γεωλογικών χαρακτηριστικών του 7

5. τις προτεινόμενες μεθόδους πρόληψης και καταπολέμησης της ρύπανσης 7

6. το προτεινόμενο σχέδιο εκμετάλλευσης, παρακολούθησης και ελέγχου 7

7. το προτεινόμενο σχέδιο διαδικασίας παύσης της λειτουργίας κα μετέπειτα μέριμνας 7

8. αν απαιτείται μελέτη περιβαλλοντικών επιπτώσεων σύμφωνα με την οδηγία 85/337/ΕΟΚ του Συμβουλίου, της 27ης Ιουνίου 1985, για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον (5), τις πληροφορίες που παρέχονται από το φορέα εξιοποίησης σύμφωνα με το άρθρο 5 αυτής 7

9. τις χρηματικές εγγυήσεις ή οποιοδήποτε άλλο ισοδύναμο εχέγγυο, που απαιτείται να παρέχει ο αιτών σύμφωνα με το άρθρο 8 παράγραφος 1 στοιχείο γ) της παρούσας οδηγίας.

Αφού χορηγηθεί άδεια, κατόπιν αιτήσεως, οι πληροφορίες αυτές θα διατίθενται στις αρμόδιες εθνικές και κοινοτικές στατιστικές αρχές, όταν ζητούνται για σκοπούς στατιστικής.

Άρθρο 8

Προϋποθέσεις για τη χορήγηση άδειας

Τα κράτη μέλη διασφαλίζουν ότι:

1. Η αρμόδια αρχή εκδίδει άδεια λειτουργίας χώρου ταφής μόνον εφόσον πληρούνται οι ακόλουθες προϋποθέσεις:

α) η μελέτη του χώρου ταφής πληροί όλες τις απαιτήσεις της παρούσας οδηγίας, συμπεριλαμβανομένων των παραρτημάτων 7

β) η διαχείριση του χώρου ταφής θα ανατεθεί σε πρόσωπο με τα πρέποντα τεχνικά προσόντα. Παρέχονται επαγγελματική και τεχνική εξέλιξη και εκπαίδευση των φορέων εκμετάλλευσης των χώρων υγειονομικής ταφής και του προσωπικού τους 7

γ) ο αιτών παρέχει, όταν λάβει την άδεια, επαρκή εχέγγυα, υπό μορφή χρηματοοικονομικής ή άλλης ισοδύναμης εγγύησης (π.χ. τραπεζικής εγγύησης), με τρόπο που ορίζουν τα κράτη μέλη, ώστε να εξασφαλίζονται η εκπλήρωση των υποχρεώσεων (συμπεριλαμβανομένων των σχετικών με τη μέριμνα έπειτα από την παύση λειτουργίας) που απορρέουν από την άδεια που εκδίδεται δυνάμει της παρούσας οδηγίας καθώς και η τήρηση των διαδικασιών παύσης λειτουργίας που επιβάλλει το άρθρο 13. Η εγγύηση ή το ισοδύναμό της ισχύει επί όσο χρόνο απαιτείται για τη συντήρηση και τη μετέπειτα μέριμνα του χώρου σύμφωνα με το άρθρο 13 παράγραφος 4 7

δ) η μελέτη του χώρου ταφής συμβιβάζεται προς το ή τα σχετικά σχέδια διαχείρισης των αποβλήτων που αναφέρονται στο άρθρο 7 της οδηγίας 75/442/ΕΟΚ.

2. Πριν αρχίσουν οι εργασίες διάθεσης, η αρμόδια αρχή επιθεωρεί το χώρο ώστε να εξασφαλίσει ότι πληροί τους σχετικούς όρους της άδειας. Αυτό δεν περιορίζει με κανένα τρόπο την ευθύνη του φορέα βάσει των όρων χορήγησης της άδειας.

Άρθρο 9

Περιεχόμενο της άδειας

Προς αποσαφήνιση και συμπλήρωση των διατάξεων του άρθρου 9 της οδηγίας 75/442/ΕΟΚ, στην άδεια λειτουργίας χώρου ταφής προσδιορίζονται τουλάχιστον τα ακόλουθα:

α) η κατηγορία του χώρου ταφής 7

β) ο κατάλογος των τύπων και των ποσοτήτων αποβλήτων των οποίων επιτρέπεται η εναπόθεση εκεί 7

γ) απαιτήσεις για έργα υποδομής στο χώρο ταφής, για τις εργασίες ταφής και για τις διαδικασίες παρακολούθησης και ελέγχου, συμπεριλαμβανομένων των σχεδίων έκτακτης ανάγκης (παράρτημα ΙΙΙ παράγραφος 4 σημείο Β), καθώς και προσωρινές απαιτήσεις για την παύση λειτουργίας και τη μετέπειτα μέριμνα 7

δ) η υποχρέωση που αναλαμβάνει ο αιτών να υποβάλλει έκθεση, τουλάχιστον ετησίως, στις αρμόδιες αρχές της χώρας του σχετικά με τους τύπους και τις ποσότητες των διατιθέμενων αποβλήτων και με τα αποτελέσματα του προγράμματος παρακολούθησης, όπως προβλέπεται στα άρθρα 12 και 13 και στο παράρτημα ΙΙΙ.

Άρθρο 10

Κόστος της ταφής αποβλήτων

Τα κράτη μέλη διασφαλίζουν ότι η ελάχιστη τιμή που χρεώνεται από όλους τους δημόσιους ή ιδιωτικούς φορείς εκμετάλλευσης χώρων ταφής, για τη διάθεση οποιουδήποτε τύπου αποβλήτων σε χώρους ταφής, καλύπτει τουλάχιστον όλες τις δαπάνες κατασκευής και λειτουργίας του χώρου, στις οποίες περιλαμβάνεται, στο μέτρο του δυνατού, το κόστος της χρηματοοικονομικής εγγύησης που αναφέρεται στο άρθρο 8 παράγραφος 1 στοιχείο γ), καθώς και το κόστος της παύσης λειτουργίας που χώρου και της μετέπειτα μέριμνας για χρονική περίοδο τουλάχιστον 50 ετών. Τα κράτη μέλη εξασφαλίζουν διαφάνεια κατά τη συλλογή και τη χρήση οποιωνδήποτε αναγκαίων πληροφοριών σχετικά με το κόστος.

Άρθρο 11

Διαδικασίες αποδοχής αποβλήτων

1. Τα κράτη μέλη λαμβάνουν μέτρα προκειμένου να διασφαλίσουν ότι, πριν τα απόβλητα γίνουν δεκτά στους χώρους ταφής:

α) πριν ή κατά την παράδοση, ή την πρώτη από σειρά παραδόσεων εφόσον ο τύπος των αποβλήτων παραμένει αμετάβλητος, ο κάτοχος των αποβλήτων ή ο φορέας εκμετάλλευσης μπορεί να αποδείξει με τα κατάλληλα έγγραφα ότι τα συγκεκριμένα απόβλητα μπορούν να γίνουν δεκτά στο χώρο ταφής σύμφωνα με τους όρους που καθορίζονται στην άδεια και ότι πληρούν τα κριτήρια αποδοχής που καθορίζονται στο παράρτημα ΙΙ 7

β) ο φορέας εκμετάλλευσης του χώρου τηρεί τις ακόλουθες διαδικασίες παραλαβής:

- έλεγχο των εγγράφων για τα απόβλητα, στα οποία περιλαμβάνονται τα έγγραφα που απαιτούνται δυνάμει του άρθρου 5 παράγραφος 3 της οδηγίας 91/689/ΕΟΚ και, όπου αυτό έχει εφαρμογή, εκείνα που απαιτούνται δυνάμει του κανονισμού (ΕΟΚ) αριθ. 259/93 του Συμβουλίου, της 1ης Φεβρουαρίου 1993, για την παρακολούθηση και τον έλεγχο των μεταφορών αποβλήτων στο εσωτερικό της Κοινότητας, καθώς και κατά την είσοδο και έξοδό τους (6),

- οπτική εξέταση των αποβλήτων στην είσοδο και στο σημείο απόθεσης και, εφόσον ενδείκνυται, εξακρίβωση ότι τα απόβλητα αντιστοιχούν προς την περιγραφή που περιέχεται στα έγγραφα που υπέβαλε ο κάτοχος. Αν απαιτείται η λήψη αντιπροσωπευτικών δειγμάτων για την εφαρμογή του παραρτήματος ΙΙ παράγραφος 3 επίπεδο 3 τα αποτελέσματα των αναλύσεων διατηρούνται, η δε δειγματοληψία διενεργείται σύμφωνα με το παράρτημα ΙΙ παράγραφος 5. Τα δείγματα φυλάσσονται επί ένα μήνα τουλάχιστον,

- τήρηση αρχείου των ποσοτήτων και των χαρακτηριστικών των αποτιθέμενων αποβλήτων, στο οποίο καταχωρούνται η προέλευση, η ημερομηνία παράδοσης, τα στοιχεία του παραγωγού ή, εάν πρόκειται για αστικά απόβλητα, του φορέα συλλογής, και, στην περίπτωση των επικίνδυνων αποβλήτων, η ακριβής τους θέση στο χώρο ταφής. Οι πληροφορίες αυτές θα διατίθενται στις αρμόδιες εθνικές και κοινοτικές στατιστικές αρχές, όταν ζητούνται για σκοπούς στατιστικής 7

γ) ο φορέας εκμετάλλευσης του χώρου παρέχει πάντοτε έγγραφη βεβαίωση για κάθε παράδοση αποβλήτων στο χώρο του 7

δ) με την επιφύλαξη των διατάξεων του κανονισμού (ΕΟΚ) αριθ. 259/93, όταν απόβλητα δεν γίνονται δεκτά σ' ένα χώρο ταφής, ο φορέας εκμετάλλευσης ενημερώνει σχετικά την αρμόδια αρχή.

2. Για χώρους ταφής οι οποίοι έχουν εξαιρεθεί από τις διατάξεις της παρούσας οδηγίας δυνάμει του άρθρου 3 παράγραφος 3, τα κράτη μέλη λαμβάνουν τα αναγκαία μέτρα ώστε να προβλέπεται:

- τακτική οπτική εξέταση των αποβλήτων στο σημείο απόθεσης, προκειμένου να εξασφαλίζεται ότι γίνονται δεκτά στο χώρο μόνον μη επικίνδυνα ή αδρανή απόβλητα από το νησί ή τον απομονωμένο οικισμό και

- τήρηση αρχείου των ποσοτήτων αποβλήτων που αποτίθενται στο χώρο ταφής.

Άρθρο 12

Διαδικασίες ελέγχου και παρακολούθησης κατά τη φάση λειτουργίας

Τα κράτη μέλη μεριμνούν ώστε οι διαδικασίες ελέγχου και παρακολούθησης κατά τη φάση λειτουργίας να πληρούν τουλάχιστον τις ακόλουθες απαιτήσεις:

1. Κατά τη φάση λειτουργίας, ο φορέας εκμετάλλευσης του χώρου ταφής εφαρμόζει πρόγραμμα ελέγχου και παρακολούθησης όπως ορίζει το παράρτημα ΙΙΙ.

2. Ο φορέας εκμετάλλευσης ενημερώνει την αρμόδια αρχή σχετικά με τις τυχόν σοβαρές δυσμενείς επιπτώσεις στο περιβάλλον που διαπιστώνονται κατά τις διαδικασίες ελέγχου και παρακολούθησης και συμμορφώνεται προς την απόφαση της αρμόδιας αρχής όσον αφορά το είδος και το χρονοδιάγραμμα των ληπτέων επανορθωτικών μέτρων. Η δαπάνη των μέτρων βαρύνει το φορέα.

Με συχνότητα που καθορίζεται από την αρμόδια αρχή και οπωσδήποτε τουλάχιστον στο τέλος κάθε ημερολογιακού έτους, ο φορέας εκμετάλλευσης αναφέρει στις αρμόδιες αρχές τα αποτελέσματα της παρακολούθησης με βάση τα συγκεντρωτικά στοιχεία για να αποδεικνύεται η τήρηση των όρων της άδειας και να βελτιώνονται οι γνώσεις σχετικά με τη συμπεριφορά των αποβλήτων στους χώρους ταφής.

3. Ο ποιοτικός έλεγχος των αναλύσεων στο πλαίσιο των διαδικασιών ελέγχου και παρακολούθησης ή/και των αναλύσεων που αναφέρονται στο άρθρο 11 παράγραφος 2 στοιχείο β) διενεργείται από ειδικευμένα εργαστήρια.

Άρθρο 13

Διαδικασία παύσης της λειτουργίας

Τα κράτη μέλη εξασφαλίζουν ότι, σύμφωνα με την άδεια:

1. Η διαδικασία παύσης της λειτουργίας μέρους ή του συνόλου ενός χώρου ταφής αρχίζει:

α) όταν συντρέχουν οι σχετικές προϋποθέσεις που ορίζονται στην άδεια ή

β) κατόπιν άδειας της αρμόδιας αρχής, μετά από αίτηση του φορέα εκμετάλλευσης ή

γ) με αιτιολογημένη απόφαση της αρμόδιας αρχής.

2. Ο χώρος ταφής ή το μέρος αυτού μπορεί να θεωρείται οριστικά κλειστός μόνον αφού η αρμόδια αρχή έχει διενεργήσει τελική επιτόπια επιθεώρηση, έχει αξιολογήσει όλες τις εκθέσεις που έχει υποβάλει ο φορέας και του έχει κοινοποιήσει την έγκριση της παύσης της λειτουργίας. Αυτό σε καμία περίπτωση δεν περιορίζει την ευθύνη του φορέα εκμετάλλευσης βάσει των όρων χορήγησης της άδειας.

3. Μετά την οριστική παύση λειτουργίας του χώρου ταφής, ο φορέας εκμετάλλευσής του είναι υπεύθυνος για τη συντήρηση, την παρακολούθηση και τον έλεγχό του κατά τη φάση της μετέπειτα μέριμνας καθόσον χρόνο μπορεί να ζητήσει η αρμόδια αρχή, λαμβάνοντας υπόψη το χρονικό διάστημα κατά το οποίο ο χώρος μπορεί να ενέχει κινδύνους.

Ο φορέας εκμετάλλευσης γνωστοποιεί στην αρμόδια αρχή τις τυχόν σοβαρές αρνητικές επιπτώσεις στο περιβάλλον που διαπιστώνονται κατά τον έλεγχο και συμμορφώνεται με την απόφασή της για το είδος και το χρονοδιάγραμμα των ληπτέων επανορθωτικών μέτρων.

4. Εφόσον η αρμόδια αρχή θεωρεί ότι ο χώρος ταφής ενδέχεται να ενέχει κινδύνους για το περιβάλλον, ο φορέας εκμετάλλευσής του είναι υπεύθυνος για την παρακολούθηση και την ανάλυση των αερίων και των στραγγισμάτων του, καθώς και των υπογείων υδάτων στα πέριξ του χώρου σύμφωνα με το παράρτημα ΙΙΙ.

Άρθρο 14

Υφιστάμενοι χώροι ταφής

Τα κράτη μέλη εξασφαλίζουν ότι η συνέχιση της λειτουργίας χώρων ταφής, για τους οποίους έχει χορηγηθεί άδεια ή οι οποίοι λειτουργούν ήδη κατά το χρόνο μεταφοράς της παρούσας οδηγίας στο εθνικό δίκαιο, επιτρέπεται μόνον εφόσον ληφθούν τα παρακάτω μέτρα το ταχύτερο δυνατόν και το αργότερο εντός πέντε ετών από την έναρξη της ισχύος της παρούσας οδηγίας:

1. Εντός τριετίας από την έναρξη της ισχύος της παρούσας οδηγίας, ο φορέας εκμετάλλευσης χώρου ταφής καταρτίζει και υποβάλλει προς έγκριση στην αρμόδια αρχή σχέδιο διευθέτησης του χώρου, το οποίο περιλαμβάνει τα στοιχεία που αναφέρονται στο άρθρο 8, καθώς και όλα τα επανορθωτικά μέτρα τα οποία κρίνει ότι θα απαιτηθούν.

Εάν, ύστερα από αξιολόγηση των περιβαλλοντικών επιπτώσεων του χώρου ταφής, η αρμόδια αρχή διαπιστώσει ότι ο χώρος ταφής ανταποκρίνεται στους στόχους του άρθρου 1 της παρούσας οδηγίας, ενδέχεται να μην απαιτηθεί η λήψη επανορθωτικών μέτρων.

Ο φορέας εκμετάλλευσης χώρου ταφής λαμβάνει τα αναγκαία μέτρα για να συμμορφωθεί προς τις απαιτήσεις του παραρτήματος Ι παράγραφος 4 της παρούσας οδηγίας. Τα μέτρα υλοποιούνται εντός πενταετίας από την έναρξη της ισχύος της παρούσας οδηγίας.

2. Μετά την υποβολή του σχεδίου διευθέτησης, οι αρμόδιες αρχές λαμβάνουν οριστική απόφαση σχετικά με τη συνέχιση της λειτουργίας βάσει του εν λόγω σχεδίου και της παρούσας οδηγίας. Τα κράτη μέλη λαμβάνουν τα αναγκαία μέτρα για την παύση της λειτουργίας το συντομότερο δυνατόν, βάσει του άρθρου 7 παράγραφος 7 και του άρθρου 13, των χώρων ταφής που δεν έχουν λάβει, σύμφωνα με το άρθρο 8, άδεια συνέχισης της λειτουργίας.

3. Βάσει του εγκεκριμένου σχεδίου διευθέτησης του χώρου, οι αρμόδιες αρχές χορηγούν άδεια για την εκτέλεση των αναγκαίων έργων και καθορίζουν μεταβατική περίοδο για την ολοκλήρωση του σχεδίου. Το σχέδιο αυτό εφαρμόζεται εντός πέντε ετών από την έναρξη της ισχύος της οδηγίας.

4. Εντός δύο ετών από την έναρξη ισχύος της παρούσας οδηγίας, εφαρμόζονται στους χώρους ταφής επικίνδυνων αποβλήτων τα άρθρα 4, 5, 6, 11 και το παράρτημα ΙΙ.

Άρθρο 15

Υποχρέωση υποβολής εκθέσεων

Ανά τριετία, τα κράτη μέλη υποβάλλουν στην Επιτροπή έκθεση σχετικά με την εφαρμογή της παρούσας οδηγίας. Η έκθεση συντάσσεται βάσει ερωτηματολογίου ή υποδείγματος, το οποίο καταρτίζει η Επιτροπή με τη διαδικασία του άρθρου 6 της οδηγίας 91/692/ΕΟΚ (7). Το ερωτηματολόγιο ή το υπόδειγμα αποστέλλεται στα κράτη μέλη έξι μήνες πριν από την έναρξη της περιόδου την οποία καλύπτει η έκθεση. Η έκθεση αποστέλλεται στην Επιτροπή εντός εννέα μηνών από το πέρας της τριετούς περιόδου που καλύπτει.

Η Επιτροπή δημοσιεύει έκθεση της Κοινότητας σχετικά με την εφαρμογή της οδηγίας εντός εννέα μηνών από την παραλαβή των εκθέσεων των κρατών μελών.

Άρθρο 16

Τεχνική επιτροπή

Οι τυχόν τροποποιήσεις που είναι αναγκαίες για την προσαρμογή των παραρτημάτων της παρούσας οδηγίας στην επιστημονική και τεχνική πρόοδο και οι προτάσεις για την τυποποίηση των μεθόδων ελέγχου, δειγματοληψίας και αναλύσεων για τους χώρους ταφής αποβλήτων, καταρτίζονται από την Επιτροπή, επικουρούμενη από την επιτροπή που έχει συσταθεί βάσει του άρθρου 18 της οδηγίας 75/442/ΕΟΚ και με τη διαδικασία του άρθρου 17 της παρούσας οδηγίας. Οι προτάσεις για την τυποποίηση των μεθόδων ελέγχου, δειγματοληψίας και αναλύσεων σε σχέση με τα παραρτήματα της παρούσας οδηγίας εγκρίνονται από την Επιτροπή, επικουρούμενη από την επιτροπή, εντός δύο ετών από την έναρξη της ισχύος της παρούσας οδηγίας.

Η Επιτροπή, επικουρούμενη από την επιτροπή, θα εκδώσει διατάξεις σχετικά με την εναρμόνιση και την τακτική διαβίβαση των στατιστικών δεδομένων που αναφέρονται στα άρθρα 5, 7 και 11 της παρούσας οδηγίας, εντός διετίας από την έναρξη ισχύος της παρούσας οδηγίας, και σχετικά με την τροποποίηση των εν λόγω διατάξεων, εν ανάγκη.

Άρθρο 17

Διαδικασία της επιτροπής

Η Επιτροπή επικουρείται από επιτροπή την οποία αποτελούν αντιπρόσωποι των κρατών μελών και της οποίας προεδρεύει ο αντιπρόσωπος της Επιτροπής.

Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η επιτροπή διατυπώνει τη γνώμη της για το σχέδιο αυτό μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος. Αποφασίζει με την πλειοψηφία που προβλέπει το άρθρο 148 παράγραφος 2 της συνθήκης ΕΚ για την έκδοση των αποφάσεων που καλείται να λάβει το Συμβούλιο βάσει πρότασης της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στην ψηφοφορία.

Η Επιτροπή θεσπίζει τα σχεδιαζόμενα μέτρα εφόσον είναι σύμφωνα με τη γνώμη της επιτροπής. Εάν τα μέτρα αυτά δεν είναι σύμφωνα με τη γνώμη της επιτροπής, ή εάν δεν έχει διατυπωθεί γνώμη, η Επιτροπή υποβάλλει χωρίς καθυστέρηση στο Συμβουλίο πρόταση για τα ληπτέα μέτρα. Το Συμβούλιο αποφασίζει με ειδική πλειοψηφία.

Αν το Συμβούλιο δεν έχει αποφανθεί εντός της προθεσμίας που καθορίζεται για κάθε πράξη την οποία θεσπίζει το Συμβούλιο βάσει της παρούσας παραγράφου, και που δεν μπορεί να υπερβαίνει τους τρεις μήνες από την ημερομηνία παραπομπής του θέματος στο Συμβούλιο, τα προτεινόμενα μέτρα θεσπίζονται από την Επιτροπή.

Άρθρο 18

Μεταφορά στο εθνικό δίκαιο

1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία πριν από τις 30 Ιουνίου 2000. Πληροφορούν αμέσως την Επιτροπή σχετικά.

Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από σχετική αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.

2. Τα κράτη μέλη ανακοινώνουν στην Επιτροπή το κείμενο των διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.

Άρθρο 19

Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Άρθρο 20

Η παρούσα οδηγία απευθύνεται στα κράτη μέλη.

(1) ΕΕ αριθ. L 194 της 25. 7. 1975, σ. 39 7 οδηγία όπως τροποποιήθηκε τελευταία από την απόφαση 94/3/ΕΚ (ΕΕ αριθ. L 5 της 7. 1. 1994, σ. 15).

(2) ΕΕ αριθ. L 257 της 10. 10. 1996, σ. 26.

(3) ΕΕ αριθ. L 356 της 31. 12. 1994, σ. 14.

(4) ΕΕ αριθ. L 377 της 31. 12. 1991, σ. 20 7 οδηγία όπως τροποποιήθηκε από την οδηγία 94/31/ΕΚ (ΕΕ αριθ. L 168 της 2. 7. 1994, σ. 28).

(5) ΕΕ αριθ. L 175 της 5. 7. 1985, σ. 40.

(6) ΕΕ αριθ. L 30 της 6. 2. 1993, σ. 1 7 κανονισμός όπως τροποποιήθηκε από την απόφαση 94/721/ΕΚ (ΕΕ αριθ. L 288 της 9. 11. 1994, σ. 36).

(7) ΕΕ αριθ. L 377 της 31. 12. 1991, σ. 48.

ΠΑΡΑΡΤΗΜΑ I

ΓΕΝΙΚΕΣ ΑΠΑΙΤΗΣΕΙΣ ΓΙΑ ΟΛΕΣ ΤΙΣ ΚΑΤΗΓΟΡΙΕΣ ΧΩΡΩΝ ΤΑΦΗΣ

1. Θέση

1.1. Για τη θέση του χώρου ταφής πρέπει να λαμβάνονται υπόψη απαιτήσεις που αφορούν:

α) τις αποστάσεις των ορίων του χώρου από κατοικημένες περιοχές, χώρους αναψυχής, υδατορεύματα, στάσιμα επιφανειακά ύδατα και άλλες γεωργικές ή αστικές περιοχές, με εξασφάλιση ελάχιστης απόστασης από κατοικημένες περιοχές 0,5 km για χώρους ταφής αστικών αποβλήτων και 2 km για χώρους ταφής επικίνδυνων αποβλήτων 7

β) την ύπαρξη υπόγειων ή παράκτιων υδάτων ή ζωνών προστασίας της φύσης στην περιοχή 7

γ) τις γεωλογικές και υδρογεωλογικές συνθήκες της περιοχής 7

δ) τον κίνδυνο πλημμυρών, καθιζήσεων, κατολισθήσεων ή χιονοστιβάδων στο χώρο ταφής 7

ε) την προστασία της φυσικής και πολιτιστικής κληρονομιάς της περιοχής.

1.2. Ο χώρος ταφής μπορεί να εγκρίνεται μόνον εάν, ύστερα από εκτίμηση των περιβαλλοντικών επιπτώσεων, εφόσον αυτή απαιτείται σύμφωνα με την οδηγία 85/337/ΕΟΚ, τα χαρακτηριστικά του χώρου όσον αφορά τις προαναφερόμενες απαιτήσεις ή τα επανορθωτικά μέτρα που πρέπει να ληφθούν, δείχνουν ότι ο χώρος ταφής δεν συνιστά σοβαρό κίνδυνο για το περιβάλλον.

2. Έλεγχος των υδάτων και διαχείριση των στραγγισμάτων

Ανάλογα με τα χαρακτηριστικά του χώρου ταφής και τις μετεωρολογικές συνθήκες, λαμβάνονται τα κατάλληλα μέτρα ώστε:

- να ελέγχεται η εισροή των ατμοσφαιρικών κατακρημνισμάτων στον όγκο των αποτιθέμενων αποβλήτων,

- να προλαμβάνεται η εισροή επιφανειακών ή/και υπογείων υδάτων στα αποτιθέμενα απόβλητα,

- να συλλέγονται τα μολυσμένα ύδατα και στραγγίσματα. Εάν μετά από αξιολόγηση, βασιζόμενη στη θέση του χώρου ταφής και στα χαρακτηριστικά των αποβλήτων που πρόκειται να γίνουν δεκτά, προκύπτει ότι ο χώρος ταφής δεν συνιστά πιθανό κίνδυνο για το περιβάλλον, η αρμόδια αρχή μπορεί να αποφασίζει ότι η παρούσα διάταξη δεν εφαρμόζεται,

- να υποβάλλονται σε επεξεργασία τα μολυσμένα ύδατα και στραγγίσματα που συλλέγονται από το χώρο ταφής, ώστε να πληρούνται οι κατάλληλες προδιαγραφές που απαιτούνται για την αποχέτευσή τους.

Οι ανωτέρω διατάξεις μπορούν να μην εφαρμόζονται στους χώρους ταφής αδρανών αποβλήτων.

3. Προστασία του εδάφους και των υδάτων

3.1. Η επιλογή της θέσης και ο σχεδιασμός του χώρου ταφής πρέπει να γίνονται κατά τρόπον ώστε να πληρούνται οι αναγκαίες προϋποθέσεις πρόληψης της ρύπανσης του εδάφους και των υπόγειων ή των επιφανειακών υδάτων και να εξασφαλίζεται η αποτελεσματική συλλογή των στραγγισμάτων όπως και όποτε απαιτείται σύμφωνα με το μέρος 2. Η προστασία του εδάφους και των υπογείων και των επιφανειακών υδάτων μπορεί να επιτυγχάνεται με συνδυασμό τοίχων γεωλογικής απομόνωσης και κάτω στεγανής μεμβράνης όταν ο χώρος ταφής βρίσκεται σε λειτουργία/είναι ενεργός και με συνδυασμό τοίχων γεωλογικής απομόνωσης και άνω στεγανής μεμβράνης όταν είναι ανενεργός/μετά την παύση λειτουργίας του.

3.2. Ο τοίχος γεωλογικής απομόνωσης προσδιορίζεται από τις γεωλογικές και υδρογεωλογικές συνθήκες που επικρατούν κάτω από το χώρο ταφής και κοντά σε αυτόν και παρέχει επαρκή ικανότητα εξασθένισης, ώστε να προληφθούν ενδεχόμενοι κίνδυνοι για το έδαφος και τα υπόγεια ύδατα.

Η βάση και τα πρανή του χώρου ταφής συνίστανται από στρώμα πετρώματος το οποίο πρέπει να πληροί απαιτήσεις περατότητας και πάχους, οι οποίες, όσον αφορά την προστασία του εδάφους και των επιφανειακών και υπογείων υδάτων, έχουν συνδυασμένο αποτέλεσμα (Κ) τουλάχιστον ισοδύναμο με εκείνο που προκύπτει από τις ακόλουθες απαιτήσεις:

- χώρος ταφής επικινδύνων αποβλήτων:

K ≤ 1,0 Χ 10-9 m/s, πάχος ≥ 5 m,

- χώρος ταφής μη επικινδύνων αποβλήτων:

K ≤ 1,0 Χ 10-9 m/s, πάχος ≥ 1 m,

- χώρος ταφής αδρανών αποβλήτων:

K ≤ 1,0 Χ 10-7 m/s, πάχος ≥ 1 m.

m/s = μέτρα ανά δευτερόλεπτο.

Εάν ο τοίχος γεωλογικής απομόνωσης δεν πληροί εκ φύσεως τις ως άνω προϋποθέσεις, μπορεί να συμπληρώνεται τεχνητά και να ενισχύεται με άλλα μέσα που παρέχουν ισοδύναμη προστασία. Οι τεχνητά σχηματιζόμενοι γεωλογικοί φραγμοί πρέπει να έχουν πάχος τουλάχιστον 0,5 m.

3.3. Επιπλέον του τοίχου γεωλογικής απομόνωσης που περιγράφεται ανωτέρω, θα πρέπει να προστίθεται ένα σύστημα συλλογής των στραγγισμάτων και στεγανοποίησης σύμφωνα με τις ακόλουθες αρχές, ώστε να εξασφαλισθεί η ελάχιστη συγκέντρωση στραγγισμάτων στη βάση του χώρου ταφής:

>ΘΕΣΗ ΠΗΝΑΚΑ>

Τα κράτη μέλη μπορούν να θεσπίζουν γενικές ή ειδικές απαιτήσεις για τους χώρους ταφής αδρανών υλών και για τα χαρακτηριστικά των προαναφερομένων τεχνικών μέσων.

Εάν η αρμόδια αρχή, αφού εξετάσει τους ενδεχόμενους κινδύνους για το περιβάλλον, κρίνει ότι απαιτείται πρόληψη του σχηματισμού στραγγισμάτων, δύναται να απαιτήσει την επιφανειακή στεγανοποίηση του χώρου. Για την επιφανειακή στεγανοποίηση ισχύουν οι ακόλουθες συστάσεις:

>ΘΕΣΗ ΠΗΝΑΚΑ>

3.4. Εάν, βάσει εκτιμήσεως των περιβαλλοντικών κινδύνων όπου θα λαμβάνεται ιδίως υπόψη η οδηγία 80/68/ΕΟΚ (1), η αρμόδια αρχή αποφασίσει σύμφωνα με το μέρος 2 (Έλεγχος των υδάτων και διαχείριση των στραγγισμάτων) ότι η συλλογή και η επεξεργασία των στραγγισμάτων δεν είναι απαραίτητη ή έχει αποδειχθεί ότι ο χώρος ταφής δεν συνιστά ενδεχόμενο κίνδυνο για το έδαφος και τα υπόγεια ή τα επιφανειακά ύδατα, οι απαιτήσεις των προηγούμενων παραγράφων 2 και 3 μπορούν να μειωθούν ανάλογα.

3.5. Η μέθοδος που πρέπει να χρησιμοποιείται για τον καθορισμό του συντελεστή περατότητας στους χώρους ταφής, με επιτόπιες δοκιμές και σε όλη την έκταση του χώρου, θα καταρτιστεί και θα εγκριθεί από την επιτροπή που αναφέρεται στο άρθρο 16 της παρούσας οδηγίας.

4. Έλεγχος των αερίων

4.1. Λαμβάνονται τα κατάλληλα μέτρα για να ελέγχεται η συγκέντρωση και η μετανάστευση των αερίων του χώρου ταφής (παράρτημα III).

4.2. Τα αέρια του χώρου ταφής πρέπει να συλλέγονται από όλους τους χώρους ταφής που λαμβάνουν βιοαποδομήσιμα απόβλητα, να υποβάλλονται σε επεξεργασία και να χρησιμοποιούνται. Εάν τα συλλεγόμενα αέρια δεν μπορούν να χρησιμοποιηθούν για παραγωγή ενέργειας, πρέπει να καίγονται.

4.3. Η κατά την παράγραφο 4 σημείο 2 συλλογή, επεξεργασία και χρήση των αερίων του χώρου ταφής πραγματοποιείται κατά τρόπο ώστε να ελαχιστοποιούνται οι ζημίες ή η υποβάθμιση του περιβάλλοντος και οι κίνδυνοι για τη δημόσια υγεία.

5. Οχλήσεις και κίνδυνοι

Λαμβάνονται μέτρα ελαχιστοποίησης των περιβαλλοντικών οχλήσεων και κινδύνων από το χώρο ταφής λόγω:

- εκπομπής οσμών και σκόνης,

- αερόφερτων υλικών,

- θορύβου και κυκλοφορίας οχημάτων,

- πουλιών, ζωυφίων και εντόμων,

- σχηματισμού αερολυμάτων,

- πυρκαγιών.

Ο χώρος ταφής πρέπει να είναι εξοπλισμένος κατά τρόπον ώστε οι ρύποι που προέρχονται από αυτόν να μην διασκορπίζονται σε δημόσιες οδούς και στο περιβάλλον έδαφος.

6. Σταθερότητα

Τα απόβλητα τοποθετούνται στο χώρο ταφής κατά τρόπον ώστε να διασφαλίζεται η σταθερότητα της μάζας των αποβλήτων και των σχετικών κατασκευών, ιδίως δε να αποφεύγονται οι κατολισθήσεις. Όταν εγκαθίσταται τεχνητός φραγμός, πρέπει να εξασφαλίζεται ότι το γεωλογικό υπόστρωμα, λαμβανομένης υπόψη της μορφολογίας του χώρου ταφής, είναι αρκετά σταθερό, ώστε να αποφεύγονται οι καθιζήσεις που ενδέχεται να προκαλέσουν βλάβη στο φραγμό.

7. Περίφραξη

Ο χώρος ταφής περιβάλλεται από περίφραξη επαρκή για την παρεμπόδιση της ελεύθερης πρόσβασης σε αυτόν. Οι πύλες κλειδώνονται εκτός των ωρών εργασίας.

Το σύστημα ελέγχου και πρόσβασης σε κάθε εγκατάσταση θα πρέπει να περιλαμβάνει πρόγραμμα μέτρων για τον εντοπισμό και την αποθάρρυνση παράνομων αποθέσεων στο χώρο ταφής.

(1) ΕΕ αριθ. L 20 της 26. 1. 1980, σ. 43 7 οδηγία όπως τροποποιήθηκε τελευταία από την οδηγία 91/692/ΕΟΚ (ΕΕ αριθ. L 377 της 31. 12. 1991, σ. 48).

ΠΑΡΑΡΤΗΜΑ II

ΚΡΙΤΗΡΙΑ ΚΑΙ ΔΙΑΔΙΚΑΣΙΕΣ ΑΠΟΔΟΧΗΣ ΤΩΝ ΑΠΟΒΛΗΤΩΝ

1. Εισαγωγή

Στο παρόν παράρτημα διατυπώνονται:

- οι γενικές αρχές αποδοχής αποβλήτων στις διάφορες κατηγορίες χώρων ταφής. Η μελλοντική διαδικασία κατάταξης των αποβλήτων πρέπει να βασίζεται σ' αυτές τις αρχές,

- κατευθυντήριες γραμμές για τις προκαταρκτικές διαδικασίες αποδοχής αποβλήτων οι οποίες ακολουθούνται μέχρι τη θέσπιση ενιαίας διαδικασίας κατάταξης και αποδοχής αποβλήτων. Η διαδικασία αυτή, καθώς και οι σχετικές διαδικασίες δειγματοληψίας, θα καταρτιστούν από την τεχνική επιτροπή του άρθρου 16 της παρούσας οδηγίας.

Το έργο αυτό της τεχνικής επιτροπής θα ολοκληρωθεί εντός τριών ετών από την έκδοση της οδηγίας και πρέπει να διεκπεραιωθεί λαμβάνοντας υπόψη τους στόχους που καθορίζονται στο άρθρο 1 της παρούσας οδηγίας.

2. Γενικές αρχές

Η σύνθεση, η στραγγισιμότητα, η μακροχρόνια συμπεριφορά και τα γενικά χαρακτηριστικά των προς ταφή αποβλήτων πρέπει να είναι γνωστά με όσο το δυνατόν μεγαλύτερη ακρίβεια. Η αποδοχή αποβλήτων σε χώρο ταφής μπορεί να βασίζεται είτε σε καταλόγους αποδεκτών ή μη αποδεκτών αποβλήτων, ανάλογα με τη φύση και την προέλευσή τους, είτε σε μεθόδους ανάλυσης αποβλήτων και σε οριακές τιμές των χαρακτηριστικών των αποδεκτών αποβλήτων. Οι μελλοντικές διαδικασίες αποδοχής αποβλήτων που περιγράφονται στην παρούσα οδηγία θα βασίζονται, στο μέτρο του δυνατού, σε τυποποιημένες μεθόδους ανάλυσης αποβλήτων και σε οριακές τιμές των χαρακτηριστικών των αποδεκτών αποβλήτων.

Πριν καθοριστούν αυτές οι μέθοδοι ανάλυσης και οι οριακές τιμές, τα κράτη μέλη πρέπει τουλάχιστον να καταρτίσουν εθνικούς καταλόγους αποβλήτων που γίνονται ή δεν γίνονται δεκτά σε κάθε κατηγορία χώρων ταφής ή να καθορίσουν κριτήρια για να μπορούν τα απόβλητα να περιληφθούν στους καταλόγους. Για να γίνεται ένας τύπος αποβλήτων δεκτός σε μια συγκεκριμένη κατηγορία χώρων ταφής, πρέπει να περιλαμβάνεται στο σχετικό εθνικό κατάλογο ή να ανταποκρίνεται σε κριτήρια ανάλογα με εκείνα που απαιτούνται για να εγγραφεί στον κατάλογο. Οι κατάλογοι αυτοί, ή τα ισοδύναμα κριτήρια, και οι μέθοδοι ανάλυσης και οι οριακές τιμές κοινοποιούνται στην Επιτροπή εντός έξι μηνών από τη μεταφορά της παρούσας οδηγίας στο εθνικό δίκαιο ή κατά τη θέσπισή τους σε εθνικό επίπεδο.

Οι εν λόγω κατάλογοι ή κριτήρια αποδοχής πρέπει να χρησιμοποιούνται για την κατάρτιση ειδικών καταλόγων για συγκεκριμένους χώρους ταφής, δηλαδή των καταλόγων αποδεκτών αποβλήτων που περιλαμβάνονται στις άδειες σύμφωνα με το άρθρο 9 της οδηγίας

Τα κριτήρια αποδοχής αποβλήτων στους καταλόγους αναφοράς ή σε μια κατηγορία χώρων ταφής μπορούν να βασίζονται σε άλλη νομοθεσία ή/και στις ιδιότητες των αποβλήτων.

Τα κριτήρια αποδοχής σε μια συγκεκριμένη κατηγορία χώρων ταφής βασίζονται σε εκτίμηση που σχετίζεται με:

- την προστασία του περιβάλλοντος χώρου (ιδίως των υπογείων και επιφανειακών υδάτων),

- την προστασία των συστημάτων προστασίας του περιβάλλοντος (παραδείγματος χάρη, μεμβρανών και συστημάτων επεξεργασίας στραγγισμάτων),

- την προστασία των επιθυμητών διεργασιών σταθεροποίησης των αποβλήτων μέσα στο χώρο ταφής,

- την προστασία της δημόσιας υγείας.

Παραδείγματα κριτηρίων που βασίζονται στις ιδιότητες των αποβλήτων είναι:

- απαιτήσεις σχετικά με τη γνώση της πλήρους σύνθεσης,

- περιορισμοί σχετικά με την ποσότητα οργανικών υλών στα απόβλητα,

- απαιτήσεις ή περιορισμοί σχετικά με τη βιοαποδομησιμότητα των οργανικών συστατικών των αποβλήτων,

- περιορισμοί ως προς την ποσότητα συγκεκριμένων, δυνητικώς επικίνδυνων/επιβλαβών συστατικών (σε σχέση με τα ανωτέρω κριτήρια προστασίας),

- περιορισμοί ως προς την πιθανή και αναμενόμενη στραγγισιμότητα συγκεκριμένων, δυνητικώς επικίνδυνων/επιβλαβών συστατικών (σε σχέση με τα ανωτέρω κριτήρια προστασίας),

- οικοτοξικολογικές ιδιότητες των αποβλήτων και των εξ αυτών στραγγισμάτων.

Τα κριτήρια αποδοχής αποβλήτων που βασίζονται στις ιδιότητές τους πρέπει, κατά κανόνα, να είναι πιο αναλυτικά για τους χώρους ταφής αδρανών αποβλήτων και μπορούν να είναι λιγότερο αναλυτικά για τους χώρους ταφής μη επικίνδυνων αποβλήτων και ακόμη λιγότερο αναλυτικά για τους χώρους ταφής επικίνδυνων αποβλήτων, δεδομένου ότι στις δύο τελευταίες κατηγορίες λαμβάνονται αυστηρότερα μέτρα προστασίας του περιβάλλοντος.

3. Γενικές διαδικασίες δοκιμής και αποδοχής αποβλήτων

Ο γενικός χαρακτηρισμός και οι δοκιμές των αποβλήτων πρέπει να βασίζονται στην ακόλουθη ιεράρχηση τριών επιπέδων:

>ΘΕΣΗ ΠΗΝΑΚΑ>

Κάθε τύπος αποβλήτων πρέπει κανονικά να υφίσταται χαρακτηρισμό επιπέδου 1 και να πληροί τα κατάλληλα κριτήρια προκειμένου να περιληφθεί σε κατάλογο αναφοράς. Για να παραμείνει σε ειδικό κατάλογο χώρου ταφής, ο συγκεκριμένος τύπος αποβλήτων πρέπει να υποβάλλεται τακτικά (παραδείγματος χάρη ετησίως) σε δοκιμή επιπέδου 2 και να πληροί τα κατάλληλα κριτήρια. Κάθε φορτίο αποβλήτων που φθάνει στην είσοδο του χώρου ταφής πρέπει να υποβάλλεται σε επαλήθευση επιπέδου 3.

Ορισμένοι τύποι αποβλήτων είναι δυνατόν να εξαιρούνται, προσωρινά ή οριστικά, από τις δοκιμές επιπέδου 1, είτε διότι δεν είναι πρακτικώς εφικτή η διενέργειά τους είτε διότι δεν υπάρχουν διαδικασίες δοκιμής και κριτήρια αποδοχής κατάλληλα για την περίπτωση, είτε διότι εφαρμόζεται άλλη υπερισχύουσα νομοθεσία.

4. Κατευθυντήριες γραμμές για προκαταρκτικές διαδικασίες αποδοχής αποβλήτων

Μέχρι την πλήρη ολοκλήρωση του παρόντος παραρτήματος, μόνον η δοκιμή επιπέδου 3 είναι υποχρεωτική, ενώ οι δοκιμές επιπέδου 1 και 2 εφαρμόζονται στο μέτρο του δυνατού. Σ' αυτό το προκαταρκτικό στάδιο, τα απόβλητα που γίνονται δεκτά σε μια συγκεκριμένη κατηγορία χώρων ταφής πρέπει είτε να περιλαμβάνονται σε περιοριστικό εθνικό ή ειδικό γι' αυτή την κατηγορία χώρων ταφής κατάλογο, είτε να πληρούν κριτήρια ανάλογα με εκείνα που απαιτούνται για την εγγραφή στον κατάλογο.

Για τον καθορισμό προκαταρκτικών κριτηρίων αποδοχής αποβλήτων στις τρεις βασικές κατηγορίες χώρων ταφής ή στους αντίστοιχους καταλόγους, μπορούν να χρησιμοποιούνται οι ακόλουθες γενικές κατευθυντήριες γραμμές:

Χώροι ταφής αδρανών αποβλήτων: γίνονται δεκτά στον κατάλογο μόνον τα αδρανή απόβλητα όπως ορίζονται στο άρθρο 2 στοιχείο ε).

Χώροι ταφής μη επικίνδυνων αποβλήτων: για να γίνουν δεκτά στον κατάλογο, τα απόβλητα δεν πρέπει να καλύπτονται από την οδηγία 91/689/ΕΟΚ του Συμβουλίου.

Χώροι ταφής επικίνδυνων αποβλήτων: ένας προκαταρκτικός κατάλογος των χώρων ταφής επικίνδυνων αποβλήτων θα περιλαμβάνει μόνον τους τύπους αποβλήτων που καλύπτονται από την οδηγία 91/689/ΕΟΚ. Ωστόσο, αυτά τα απόβλητα δεν πρέπει να γίνονται δεκτά στον κατάλογο χωρίς προηγούμενη επεξεργασία, εάν παρουσιάζουν συνολική περιεκτικότητα ή στραγγισιμότητα δυνητικώς επικίνδυνων συστατικών αρκετά υψηλή, ώστε να ενέχει βραχυπρόθεσμους επαγγελματικούς ή περιβαλλοντικούς κινδύνους ή να εμποδίζει την επαρκή σταθεροποίηση των αποβλήτων εντός της προβλεπόμενης διάρκειας λειτουργίας του χώρου ταφής.

5. Δειγματοληψία αποβλήτων

Η δειγματοληψία αποβλήτων μπορεί να δημιουργήσει σοβαρά προβλήματα όσον αφορά την αντιπροσωπευτικότητα και τις τεχνικές, λόγω της ανομοιογένειας πολλών αποβλήτων. Για τη δειγματοληψία θα εκπονηθεί ευρωπαϊκό πρότυπο αλλά, μέχρι την έγκρισή του από τα κράτη μέλη σύμφωνα με τις διατάξεις του άρθρου 16 της παρούσας οδηγίας, τα κράτη μέλη μπορούν να εφαρμόζουν εθνικά πρότυπα και διαδικασίες.

ΠΑΡΑΡΤΗΜΑ III

ΔΙΑΔΙΚΑΣΙΕΣ ΕΛΕΓΧΟΥ ΚΑΙ ΠΑΡΑΚΟΛΟΥΘΗΣΗΣ ΚΑΤΑ ΤΙΣ ΦΑΣΕΙΣ ΛΕΙΤΟΥΡΓΙΑΣ ΚΑΙ ΜΕΡΙΜΝΑΣ ΕΠΕΙΤΑ ΑΠΟ ΤΗΝ ΠΑΥΣΗ ΛΕΙΤΟΥΡΓΙΑΣ

1. Εισαγωγή

Στόχος του παρόντος παραρτήματος είναι ο καθορισμός των στοιχειωδών διαδικασιών παρακολούθησης που πρέπει να εφαρμόζονται για να ελέγχεται:

- αν τα απόβλητα έγιναν δεκτά για διάθεση σύμφωνα με τα κριτήρια που ισχύουν για τη συγκεκριμένη κατηγορία χώρων ταφής,

- αν οι διεργασίες εντός του χώρου ταφής βαίνουν καλώς,

- αν τα συστήματα προστασίας του περιβάλλοντος λειτουργούν πλήρως σύμφωνα με τις αρχικές προβλέψεις,

- αν πληρούνται οι όροι της άδειας για το χώρο ταφής.

2. Μετεωρολογικά στοιχεία

Βάσει της υποχρέωσης υποβολής εκθέσεων (άρθρο 15), τα κράτη μέλη υποβάλλουν πληροφορίες σχετικά με τη μέθοδο συλλογής μετεωρολογικών στοιχείων. Επαφίεται στα κράτη μέλη να αποφασίσουν για τον τρόπο συλλογής των στοιχείων (επιτόπου, εθνικό μετεωρολογικό δίκτυο, κ.λπ.).

Αν τα κράτη μέλη αποφασίσουν ότι το υδρολογικό ισοζύγιο αποτελεί αποτελεσματικό μέσο εξακρίβωσης του κατά πόσον συσσωρεύονται στραγγίσματα μέσα στον όγκο των αποτιθέμενων αποβλήτων ή υπάρχει διαρροή, συνιστάται να συλλέγονται τα παρακάτω στοιχεία, είτε με παρακολούθηση στο χώρο ταφής είτε από τον πλησιέστερο μετεωρολογικό σταθμό, για όσο χρονικό διάστημα απαιτεί η αρμόδια αρχή σύμφωνα με το άρθρο 13 παράγραφος 3 της παρούσας οδηγίας:

>ΘΕΣΗ ΠΗΝΑΚΑ>

3. Στοιχεία για τις εκπομπές: έλεγχος υδάτων, στραγγισμάτων και αερίων

Πρέπει να συλλέγονται δείγματα στραγγισμάτων και επιφανειακών υδάτων, εάν υπάρχουν, σε αντιπροσωπευτικά σημεία. Η δειγματοληψία και η μέτρηση (όγκος και σύνθεση) των στραγγισμάτων πρέπει να εκτελούνται χωριστά σε κάθε σημείο απ' όπου εκρέουν στραγγίσματα από το χώρο ταφής.

Βλέπε: General guidelines on sampling technology, ISO 5667-2 (1991).

Η παρακολούθηση των επιφανειακών υδάτων, εάν υπάρχουν, πρέπει να γίνεται σε δύο τουλάχιστον σημεία, ένα ανάντη και ένα κατάντη του χώρου ταφής.

Η παρακολούθηση των αερίων πρέπει να είναι αντιπροσωπευτική για κάθε τμήμα του χώρου ταφής.

Η συχνότητα δειγματοληψίας και ανάλυσης αναγράφεται στον επόμενο πίνακα.

Από τα στραγγίσματα και τα ύδατα λαμβάνεται προς παρακολούθηση ένα δείγμα αντιπροσωπευτικό της μέσης σύνθεσης.

>ΘΕΣΗ ΠΗΝΑΚΑ>

4. Προστασία των υπογείων υδάτων

Α. Δειγματοληψία

Οι μετρήσεις πρέπει να παρέχουν πληροφορίες για τα υπόγεια ύδατα που ενδέχεται να επηρεαστούν από τη διαρροή αποβλήτων, με ένα τουλάχιστον σημείο μέτρησης στην περιοχή εισροής και δύο στην περιοχή εκροής. Ο αριθμός αυτός μπορεί να αυξάνεται βάσει ειδικής υδρογεωλογικής μελέτης και με γνώμονα την ανάγκη να εντοπίζεται εγκαίρως κάθε τυχαία διαρροή στραγγισμάτων στα υπόγεια ύδατα.

Η δειγματοληψία πρέπει να διενεργείται σε τρεις τουλάχιστον θέσεις πριν από την έναρξη των εργασιών ταφής, ώστε να λαμβάνονται τιμές αναφοράς για τις μελλοντικές δειγματοληψίες.

Βλέπε: Sampling Groundwaters, ISO 5667, μέρος 11, 1993.

Β. Παρακολούθηση

Οι παράμετροι που αναλύονται στα δείγματα πρέπει να συνάγονται από την αναμενόμενη σύνθεση των στραγγισμάτων και την ποιότητα των υπογείων υδάτων της περιοχής. Κατά την επιλογή των προς ανάλυση παραμέτρων πρέπει να λαμβάνεται υπόψη η κινητικότητα στη ζώνη των υπογείων υδάτων. Οι παράμετροι αυτές μπορούν να περιλαμβάνουν δείκτες για να εξασφαλίζεται η έγκαιρη ανίχνευση τυχόν αλλαγών της ποιότητας του νερού (1).

>ΘΕΣΗ ΠΗΝΑΚΑ>

Γ. Επίπεδα συναγερμού

Όσον αφορά τα υπόγεια ύδατα, πρέπει να θεωρείται ότι έχουν επέλθει σοβαρές αρνητικές επιπτώσεις στο περιβάλλον, κατά την έννοια των άρθρων 12 και 13 της παρούσας οδηγίας, όταν η ανάλυση δείγματος υπογείων υδάτων καταδεικνύει αισθητή αλλαγή της ποιότητάς τους. Προσδιορίζεται επίπεδο συναγερμού, λαμβανομένων υπόψη των συγκεκριμένων υδρογεωλογικών σχηματισμών της περιοχής του χώρου ταφής και της ποιότητας των υπογείων υδάτων. Το επίπεδο συναγερμού πρέπει να αναγράφεται, εάν είναι δυνατόν, στην άδεια.

Οι παρατηρήσεις πρέπει να αξιολογούνται με τη βοήθεια διαγραμμάτων ελέγχου, με καθορισμένους κανόνες και επίπεδα ελέγχου για κάθε φρέαρ κατάντη της υδραυλικής κλίσης. Τα επίπεδα ελέγχου πρέπει να προσδιορίζονται βάσει των τοπικών διακυμάνσεων της ποιότητας των υπογείων υδάτων.

5. Τοπογραφία του χώρου: στοιχεία για τον όγκο της υγειονομικής ταφής

>ΘΕΣΗ ΠΗΝΑΚΑ>

(1) Συνιστώμενες παράμετροι: ph, TOC, φαινόλες, βαρέα μέταλλα, φθόριο, As, πετρέλαιο/υδρογονάνθρακες.